dialog
Store norske leksikon,Ordforklaringer,Fremmedord og lånord
Dialog er en samtale mellom to eller flere personer. En dialog er også replikkveksling i skjønnlitteratur, skuespill og film.
Dialog betyr også løpende kontakt eller utveksling av synspunkter. En god dialog mellom to parter er positiv kontakt mellom dem. Å gå i dialog betyr å innlede en forbindelse eller forhandlinger, ofte i håp om å oppnå forsoning eller oppklaring.Dialog kan også bety litterært verk. I eldre tid ble dialoger også mye brukt i filosofiske arbeider: i klassisk tid (rundt 500–323 fvt.) for eksempel av Platon (427–347 fvt.) senere av blant andre Cicero (106–43 fvt.), Plutark (45–125) og Lukian (120–180) i nyere tid av blant andre George Berkeley (1685–1753), Voltaire (1694–1778), Ernest Renan (1823–1892) og Paul Valéry (1871–1945) Kongespeilet er et godt eksempel på et større litterært verk i dialogform. Les mer i Store norske leksikon fremmedord Platon monolog